CELEX: 32007D0639
Language: ro
Date: 2007-10-02 00:00:00
Title: 2007/639/CE: Decizia Comisiei din 2 octombrie 2007 de stabilire a unui format comun pentru comunicarea datelor și a informațiilor în temeiul Regulamentului (CE) nr. 850/2004 al Parlamentului European și al Consiliului cu privire la poluanții organici persistenți [notificată cu numărul C(2007) 4409]

4.10.2007   
            
            
               RO
            
            
               Jurnalul Oficial al Uniunii Europene
            
            
               L 258/39
            
         
      DECIZIA COMISIEI
   
   din 2 octombrie 2007
   de stabilire a unui format comun pentru comunicarea datelor și a informațiilor în temeiul Regulamentului (CE) nr. 850/2004 al Parlamentului European și al Consiliului cu privire la poluanții organici persistenți
   [notificată cu numărul C(2007) 4409]
   (2007/639/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 850/2004 al Parlamentului European și al Consiliului din 29 aprilie 2004 privind poluanții organici persistenți și de modificare a Directivei 79/117/CEE (1), în special articolul 12 alineatul (4),
   întrucât:
   
               (1)
            
            
               Articolul 12 din Regulamentul (CE) nr. 850/2004 prevede că statele membre trebuie să furnizeze Comisiei cu regularitate diverse date și informații.
            
         
               (2)
            
            
               Ar trebui stabilit un format comun pentru comunicarea acestor date și informații.
            
         
               (3)
            
            
               Măsurile prevăzute în prezenta decizie sunt conforme cu avizul comitetului instituit prin articolul 29 din Directiva 67/548/CEE a Consiliului (2),
            
         ADOPTĂ PREZENTA DECIZIE:
   Articolul 1
   Statele membre transmit Comisiei datele și informațiile solicitate în temeiul articolului 12 alineatele (1), (2) și (3) din Regulamentul (CE) nr. 850/2004 în formatul prevăzut în anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 2 octombrie 2007.
      
         
            Pentru Comisie
         
         Stavros DIMAS
         
         
            Membru al Comisiei
         
      
   
   
      (1)  JO L 158, 30.4.2004, p. 7.
   
      (2)  JO 196, 16.8.1967, p. 1. Directivă, astfel cum a fost modificată ultima dată prin Directiva 2006/121/CE a Parlamentului European și a Consiliului (JO L 396, 30.12.2006, p. 850).
   
      ANEXĂ
      Formatul pentru comunicarea datelor și a informațiilor în temeiul articolului 12 din Regulamentul (CE) nr. 850/2004 privind poluanții organici persistenți
      A.   Raport anual privind controlul producției și al introducerii pe piață [articolul 12 alineatul (2)]
      Secțiunea I:   Informații generale
      1.   Statul membru:
      2.   Numele și funcția funcționarului de contact:
      3.   Numele complet al instituției:
      4.   Adresa poștală:
      5.   Numărul de telefon:
      6.   Numărul de fax:
      7.   Adresa de e-mail:
      8.   Data raportului (zz/lună/aaaa):
      Secțiunea II:   Controlul producției și al introducerii pe piață
      1.   Producția de substanțe enumerate în anexa I sau anexa II la Regulamentul (CE) nr. 850/2004 (în continuare „anexa I sau II”)
      1.1.   Anul raportului:
      1.2.   Dintre substanțele chimice enumerate în anexa I sau II, a fost vreuna produsă în statul dumneavoastră membru în perioada la care se referă prezentul raport? (Da/Nu)
      1.2.1.   În cazul în care răspunsul la întrebarea 1.2 este „da”, vă rugăm să specificați numele substanței sau al substanțelor respective și volumele corespunzătoare produse (în kg).
      2.   Introducerea pe piață a substanțelor enumerate în anexa I sau II
      2.1.   Anul raportului:
      2.2.   Dintre substanțele chimice enumerate în anexa I sau II, a fost vreuna introdusă pe piață în statul dumneavoastră membru sau exportată din statul dumneavoastră membru în perioada la care se referă prezentul raport? (Da/Nu)
      2.2.1.   În cazul în care răspunsul la întrebarea 2.2 este „da”, vă rugăm să specificați numele substanței sau al substanțelor respective și volumele corespunzătoare exportate și/sau introduse pe piață (în kg). În cazul exportului sau al importului, vă rugăm să specificați țara sau țările exportatoare sau importatoare.
      B.   Raport trienal privind aplicarea Regulamentului (CE) nr. 850 [articolul 12 alineatele (1) și (3)].
      Secțiunea I:   Informații generale
      1.   Statul membru:
      2.   Numele și funcția funcționarului de contact:
      3.   Numele complet al instituției:
      4.   Adresa poștală:
      5.   Numărul de telefon:
      6.   Numărul de fax:
      7.   Adresa de e-mail:
      8.   Data raportului (zz/lună/aaaa):
      Secțiunea II:   Stocuri
      1.   Există în statul dumneavoastră membru stocuri notificate de substanțe dintre cele care sunt enumerate în anexa I sau anexa II și a căror utilizare este permisă? (Da/Nu)
      1.1.   În cazul în care răspunsul la întrebarea 1 este „da”, vă rugăm să precizați numele substanței sau al substanțelor respective. Pentru fiecare substanță specificată, vă rugăm să precizați pentru fiecare stoc anul în care acesta a fost înregistrat, natura sa, conținutul (% sau mg/kg), volumul stocului (kg), localizarea acestuia și măsurile luate pentru gestionarea sa.
      2.   Există în statul dumneavoastră membru stocuri notificate de substanțe dintre cele care sunt enumerate în anexa I sau anexa II și a căror utilizare nu este permisă? (Da/Nu)
      2.1.   În cazul în care răspunsul la întrebarea 2 este „da”, vă rugăm să precizați numele substanței sau al substanțelor respective. Pentru fiecare substanță specificată, vă rugăm să precizați pentru fiecare stoc anul în care acesta a fost înregistrat, natura sa, conținutul (% sau mg/kg), volumul stocului (kg), localizarea acestuia și măsurile luate pentru gestionarea sa.
      Secțiunea III:   Diminuarea, reducerea la minimum și eliminarea evacuărilor
      1.   A elaborat statul dumneavoastră membru un plan de acțiune cu privire la substanțele enumerate în anexa III la Regulamentul (CE) nr. 850/2004 (în continuare „anexa III”)? (Da/Nu)
      1.1.   În cazul în care răspunsul la întrebarea 1 este „nu”, vă rugăm să precizați din ce motive.
      1.2.   În cazul în care răspunsul la întrebarea 1 este „da”, vă rugăm să precizați numele substanței sau al substanțelor cu privire la care dispuneți de date referitoare la evacuări. Pentru fiecare dintre substanțele specificate, precizați pentru care mediu (aer, apă, uscat) dispuneți de date referitoare la evacuări. Pentru fiecare mediu specificat, indicați cantitățile evacuate în g TEQ/an [OMS-TEF (1) 2005] sau în kg/an.
      2.   A elaborat statul dumneavoastră membru măsuri pentru identificarea surselor substanțelor enumerate în anexa III? (Da/Nu)
      2.1.   În cazul în care răspunsul la întrebarea 2 este „da”, vă rugăm să descrieți măsurile elaborate.
      3.   A elaborat statul dumneavoastră membru măsuri pentru caracterizarea surselor substanțelor enumerate în anexa III? (Da/Nu)
      3.1.   În cazul în care răspunsul la întrebarea 3 este „da”, vă rugăm să descrieți măsurile elaborate.
      4.   A elaborat statul dumneavoastră membru măsuri pentru reducerea la minimum a surselor substanțelor enumerate în anexa III? (Da/Nu)
      4.1.   În cazul în care răspunsul la întrebarea 4 este „da”, vă rugăm să descrieți măsurile elaborate.
      Secțiunea IV:   Planuri de implementare
      1.   A elaborat statul dumneavoastră membru un plan național de implementare (PNI) în conformitate cu articolul 7 din Convenția de la Stockholm privind poluanții organici persistenți? (Da/Nu)
      1.1.   În cazul în care răspunsul la întrebarea 1 este „nu”, vă rugăm să explicați motivele.
      1.2.   În cazul în care răspunsul la întrebarea 1 este „da”, vă rugăm să indicați data la care planul respectiv a fost notificat secretariatului Convenției de la Stockholm, Comisiei și celorlalte state membre.
      1.2.1.   Ați dat publicului posibilitatea, din timp și în mod efectiv, de a participa la elaborarea acestui PNI? (Da/Nu)
      1.2.1.1.   În cazul în care răspunsul la întrebarea 1.2.1 este „nu”, vă rugăm să explicați motivele.
      1.2.1.2.   În cazul în care răspunsul la întrebarea 1.2.1 este „da”, vă rugăm să descrieți pe scurt modalitățile acestei participări.
      Secțiunea V:   Monitorizare
      1.   A stabilit statul dumneavoastră membru un program de monitorizare cu privire la prezența în mediu a dioxinelor, a furanilor și a bifenililor policlorurați (PCB)? (Da/Nu)
      1.1.   În cazul în care răspunsul la întrebarea 1 este „nu”, vă rugăm să explicați motivele.
      1.2.   În cazul în care răspunsul la întrebarea 1 este „da”, vă rugăm să precizați numele substanței sau al substanțelor cu privire la care dispuneți de date de monitorizare. Pentru fiecare substanță specificată și pentru fiecare program de monitorizare, vă rugăm să specificați perioada și obiectivele programului de monitorizare, tipul punctelor de prelevare de probe (de exemplu, zone problematice, accidente, contextul general), localizarea, metoda analitică utilizată, mediul din care s-au prelevat probele, valorile constatate (medii, mediane, maxime, minime, numărul de probe) și modul de accesare a acestor date.
      Secțiunea VI:   Schimburi de informații
      1.   A elaborat statul dumneavoastră membru un mecanism pentru schimbul de informații? (Da/Nu)
      1.1.   În cazul în care răspunsul la întrebarea 1 este „nu”, vă rugăm să explicați motivele.
      1.2.   În cazul în care răspunsul la întrebarea 1 este „da”, iar mecanismul pentru schimbul de informații nu face parte din PNI, vă rugăm să îl descrieți.
      2.   A adoptat statul dumneavoastră membru măsuri pentru promovarea și facilitarea programelor de sensibilizare a publicului cu privire la poluanții organici persistenți? (Da/Nu)
      2.1.   În cazul în care răspunsul la întrebarea 2 este „nu”, vă rugăm să explicați motivele.
      2.2.   În cazul în care răspunsul la întrebarea 2 este „da”, vă rugăm să descrieți măsurile luate.
      3.   A adoptat statul dumneavoastră membru măsuri pentru promovarea și facilitarea comunicării către public a informațiilor cu privire la poluanții organici persistenți? (Da/Nu)
      3.1.   În cazul în care răspunsul la întrebarea 3 este „nu”, vă rugăm să explicați motivele.
      3.2.   În cazul în care răspunsul la întrebarea 3 este „da”, vă rugăm să descrieți măsurile luate.
      4.   A adoptat statul dumneavoastră membru măsuri pentru promovarea și facilitarea formării lucrătorilor, a savanților, a cadrelor didactice și a personalului tehnic și de conducere în ceea ce privește poluanții organici persistenți? (Da/Nu)
      4.1.   În cazul în care răspunsul la întrebarea 4 este „nu”, vă rugăm să explicați motivele.
      4.2.   În cazul în care răspunsul la întrebarea 4 este „da”, vă rugăm să descrieți măsurile luate.
      Secțiunea VII:   Asistență tehnică
      1.   A oferit statul dumneavoastră membru altor țări asistență tehnică și financiară pentru dezvoltarea și întărirea capacității de a-și respecta pe deplin obligațiile asumate în temeiul Convenției de la Stockholm privind poluanții organici persistenți? (Da/Nu)
      1.1.   În cazul în care răspunsul la întrebarea 1 este „nu”, vă rugăm să explicați motivele.
      1.2.   În cazul în care răspunsul la întrebarea 1 este „da”, vă rugăm să specificați țara sau țările respective și tipul de asistență.
      Secțiunea VIII:   Sancțiuni
      1.   Sancțiuni
      1.1.   În ce mod stabilește statul dumneavoastră membru normele privind sancțiunile aplicabile pentru încălcarea dispozițiilor Regulamentului (CE) nr. 850/2004?
      1.2.   Care sunt măsurile luate pentru a asigura punerea efectivă în aplicare a normelor referitoare la sancțiuni?
      2.   Procedura de încălcare
      2.1.   A deschis statul dumneavoastră membru vreo procedură de încălcare a dispozițiilor ca urmare a nerespectării Regulamentului (CE) nr. 850/2004? (Da/Nu)
      2.2.   În cazul în care răspunsul la întrebarea 2.1 este „da”, vă rugăm să specificați articolul regulamentului respectiv la care se referă încălcarea, să descrieți pe scurt încălcarea și să precizați sancțiunea aplicată contravenientului.
      
         (1)  Factorii de echivalență toxică ai Organizației Mondiale a Comerțului pentru dibenzeno-p-dioxine și dibenzenofurani policlorurați și bifenili policlorurați coplanari.